23/09/2014 | Administración LocalMunicipal
Mugardos
Anuncio de notificación aos herdeiros do sr./sra. Cancela Carreró

Ignorándose a identidade e enderezo dos herdeiros do sr./Sra. Cancela Carreró, e de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, procédese á practica da notificación mediante publicación do presente anuncio no Boletín Oficial da Provincia para coñecemento dos interesados da Resolución da Alcaldía núm.786/2014, de data 25.08.2014, e que a continuación se transcribe: “Atendido o informe da arquitecta municipal de data 22.08.2014, no que se pon de manifesto que, xirada visita de inspección ao edifico sito en Cano da Rúa, núm.39, parcela referencia catastral 0325028NJ6102N, pódese apreciar que existe un problema de seguridade: - “Un anaco do resvestimento da fachada, sobre o lintel dunha ventá da planta segunda, está desprendido e pode caer á vía pública.” Tendo en conta así mesmo, que os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, regulan o deber de uso, conservación e rehabilitación así como as ordes de execución, e que o artigo 25 da Lei 8/1995, do 30 de outubro, do Patrimonio cultural de Galicia, regula o deber de conservar. Atendido o anterior, así como a proposta do concelleiro de urbanismo, patrimonio e medio ambiente de data 22.08.2014, pola presente RESOLVO: Primeiro.- Incoar expediente de orde de execución por razóns de seguridade a HRDOS. DE CANCELA CARRERO, como titulares catastrais do inmoble sito en Cano da Rúa, núm.39, referencia catastral: 0325028NJ6102N, dándolle audiencia no expediente para que, no prazo de dez (10) días hábiles contado dende o día seguinte ao da notificación da presente Resolución, formule as alegacións e presente os documentos e xustificantes que estime pertinentes. Segundo.- Ordenar a HRDOS. DE CANCELA CARRERO, como titulares catastrais do inmoble sito Cano da Rúa núm.39, referencia catastral: 0325028NJ6102N, que con carácter inmediato, e como medida urxente de seguridade, proceda á: - O valado da fachada do edificio. - A revisión da estabilidade do revestimento da fachada, eliminando as partes soltas ou mal adheirdas. Terceiro.- Apercibir a HRDOS. DE CANCELA CARRERO, como titulares catastrais do inmoble sito Cano da Rúa núm.39, referencia catastral: 0325028NJ6102N, de transcorrido o indicado prazo de dez (10) días, sen terse executado polo interesado as actuacións ordenadas no punto anterior, se procederá polo Concello a efectuar a execución subsidiaria das devanditas actuacións indicadas no punto anterior, no prezo de 175,65 €, segundo o informe de valoración de data 22.08.2014 obrante no expediente. Cuarto.- Ordenar a HRDOS. DE CANCELA CARRERO, como titulares catastrais do inmoble sito Cano da Rúa núm.39, parcela de referencia catastral: 0325028NJ6102N, que no prazo de un (1) mes contado dende o día seguinte ao da notificación da presente Resolución, e como medidas urxentes de seguridade, proceda á adopción das seguintes medidas: - A aplicación de morteiro similar ao existente nas zonas que queden sen revestimento, para evitar a filtración rápida de auga e o deterioro do resto do revestimento e do lintel de madeira. Quinto.- Apercibir a HRDOS. DE CANCELA CARRERO, como titulares catastrais do inmoble sito Cano da Rúa núm.39, referencia catastral: 0325028NJ6102N, de que transcorrido o citado prazo sinalado no punto anterior sen ter cumprimentado estes requirimentos, se procederá polo concello á execución subsidiaria das devanditas actuacións indicadas no punto anterior, no prezo de 231,45 €, segundo o informe de valoración de data 22.08.2014 obrante no expediente. Sexto.- Notificar a presente Resolución aos interesados no expediente.” RECURSOS: Contra o presente acordo, definitivo en vía administrativa, poderase interpoñer potestativamente o recurso de reposición ante o mesmo órgano que o ditou no prazo dun mes, contado a partir do día seguinte ó da notificación, segundo establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderase impugnar directamente o acto que se lle notifica ante o orde xurisdicional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 15 de setembro de 2014 O ALCALDE, Asdo) XOSÉ FERNÁNDEZ BARCIA